ડો. દવેની જીવતેજીવ પ્રતિમા બનાવીને સેન્ટ મેરી હોસ્પિટલે તેનું ઉદ્ઘાટન ઇન્ડિયાનાના ગર્વનર પાસે કરાવ્યું, ત્યારે ગવર્નરે તેમની સેવાઓને બિરદાવીને રાજ્યનો સિવિલ ક્ષેત્રનો સર્વોચ્ચ એવોર્ડ ‘સેગામોર ઓફ ધ વબાશ’ એમને આપ્યો. વધારામાં હોસ્પિટલે પોતાના એક વિભાગને ડો. વિજય દવે કોર્નર તરીકે નામાંકિત કર્યો અને ડો. વિજય દવે મેડિકલ એજ્યુકેશન સેન્ટરની સ્થાપના કરી. 2006માં ગુજરાત રાજ્યના ગવર્નર નવલકિશોર શર્માના હસ્તે તેમને ‘ગુજરાત ગૌરવ’ના એવોર્ડથી સન્માન્યા હતા. 2009માં સ્વામિનારાયણ સંપ્રદાયની ક્રાંતિકારી શાખા અનુપમ મિશને તેમને ‘શાલીન માનવરત્ન’ એવોર્ડ આપીને બિરદાવ્યા.